Ինչեւէ, համապետական ընտրութիւնների փուլ թեւակոխելու եւ մասնակցութեան ու ներկայութեան իր նոր փորձառութիւնն ի սպաս դնելու պարտաւորութեան առջեւ է կանգնած ինչպէս երբեւէ, իրանահայ հինաւուրց համայնքը: Եւ ընդհանուր ընտրական աշխուժութիւնից ելած ու դարձեալ նախորդող շրջանների համեմատ, այս շրջանում իրանահայ համայնքից (հարաւային եւ հիւսիսային) մօտ 10 թեկնածուներ են յայտագրւել խոհրդարանական ընտրութիւններին մասնակցելու համար: Դա ինքնին ապացոյցն է այն համընդհանուր գիտակցութեան, որով իրանահայ քաղաքացին եւս համերկրացի միւս իրանցիների հետ չի խորշում երկրի ու ժողովրդի առջեւ ծառացած ամէն կարգի մարտահրաւէրներին ընդառաջ գնալու եւ իր սեփական բաժին-կարողականութիւնն ներդնելու պատասխանատու հանգամանքից: